Manx National Heritage

Manx National Heritage (mansk: Eiraght Ashoonagh Vannin, «Mansk nasjonale arv») er en statlig organisasjon for historie og bevarelse folkeminne, også kulturelt,  med eget nasjonalt hovedmuseum i hovedstaden Douglas på Man. Det ble etablert i 1951 som Manx National Trust, den nasjonale organisasjon for bevaring av fortidsminner, bygninger og naturområder.


== Manx National Heritage ==
Manx National Heritage er ansvarlig for 

Manx National Museum Service, som drifter tolv museer på Man, hvorav det viktigste er Manx nasjonale museum.
National Monuments Service, som beskytter monumenter, vedlikeholder dokumentasjonen av de nasjonale monumenter og kontrollerer arkeologiske undersøkelser.
National Trust Service, som bevarer og beskytter områder av økologisk betydning og av særegen naturskjønnhet.
National Archive, det nasjonale arkiv
National Art Gallery, det nasjonale kunstgalleri (også i Manx museum)


== Museer ==

Manx National Heritage driver følgende museer:

Castle Rushen, en normannisk middelalderfestning i Castletown.
Cregneash Folk Village, folkeminnelandsby i Cregneash.
Gibbs of the Grove, et viktoriansk herskapshus som er i det ytre og i interiøret bevart i Ramsey.
House of Manannan, et moderne museum i Peel som viser Mans historiske epoker i utstillinger og multimedia.
The Great Laxey Wheel & Mines Trail, Det store vannhjulet i Laxey, et stort restaurert vanndrevet hjul i Laxey fra 1800-tallet, og om gruvedriften ved stedet.
Manx Museum, Douglas, øyas hovedmuseum og kontorene til Manx National Heritage
The Nautical Museum, et lite nautisk museum i Castletown.
The Old Grammar School, en gammel et roms skolebygning i Castletown.
The Old House of Keys, Mans gamle parlament i Castletown, før det flyttet til Douglas i 1874.
Peel Castle, den gamle middelalderfestning i Peel.
Rushen Abbey, Mans største kloster i Ballasalla.
Sound Centre ved Calf Sound i nærheten av Cregneash, et besøkssenter med multimediashow om dyrelivet på øya generelt og om Calf of Man spesielt, en øy og fuglereservat sør for Man. Det er Manx Wildlife Trust, en stiftelse for naturvern, som administrerer øya.


== «Fortellingen om Mann» ==
«Fortellingen om Mann» (The Story of Mann), som innbefatter øya Man og øyas førkristne gud som Man er oppkalt etter, Manannan (her benyttet som forteller), er et pedagogisk prosjekt som omfatter alle de nevnte stedene over. Det er et prosjekt i mange fasetter som har som hensikt å øke folks kunnskap om Mans historie og kultur. De ulike stedene som «Fortellingen om Mann» innbefatter fokuserer på et utvalg av historiske tidsepoker, fra Mans tidlige historie av keltiske bosettere og norske vikinger (Peel Castle og House of Mannanan); middelalderen (Rushen Abbey og Castle Rushen); livet på 1800-tallet (Cregneash og Laxey Wheel); og opp til nåtiden (Manx Museum).


== Vernede gjenstander, steder og monumenter ==
Følgende monumenter er under beskyttelse av Manx National Heritage:

Balladoolegravfunnet, en vikingskipgrav fra mellom 850-950 i nærheten av Castletown
The Braaid, opprinnelig en forhistorisk steinsirkel, deretter en norrøn gård med et keltisk rundhus og to norrøne langhus.
Cashtal Yn Ard, mansk for «Borgen på høyden», en neolittisk grav fra 2000 f.Kr. og den største i sitt slag på De britiske øyer.
Cronk ny Merriu, mansk «De dødes ås», en forhistorisk bygdeborg
Manx Stone Cross Collection, en samling av keltiske og norrøne dekorerte steinkors som oppbevares i Manx museum.
Meayll Hill, eller Mull Hill, steinsirkel og en gravrøys fra neolittisk tid
St Michael's Isle, en øy med et kapell fra 1100-tallet og en festning fra 1600-tallet, begge i ruiner. Stedet ligger utenfor Castletown og rett nord for Langness, forbundet med en gangveg.


== Folkeminneeiendommer ==
De følgende eiendommer er under beskyttelse av Manx National Heritage:

Point of Ayre, fyrtårn på Mans nordligste sted
The Curraghs, våtlandsområde med dyrehage og naturreservat
Eary Cushlin & Creggan Mooar, spektakulært kystsoneområde fra den gamle gården Eary Cushlin (nå benyttet som en utendørs aktivitetssenter) og det gamle Keeill (kapell)
The Dhoon and Bulgham Brooghs, landområde med klipper som område for en større flokk villgeiter.
Killabrega, en liten, men komplett tradisjonell gård i opplandet som ble kjøpt 1995. spektakulært utsyn Mans indre landskap
Land seaward of the Marine Drive, dramatisk kyst langs Marine Drive sør fra Douglas.
Lower Silverdale, dalsøkk hvor munkenes bru fra middelalderen ligger i Silverdale Glen.
Maughold Head & Brooghs. Gob ny Rona, et område for utflukter langs kysten, inkludert en bygdeborg fra jernalderen, og et sted hvor det ble utvinne jernmalm fra 500-tallet, og et mindre kloster på en av toppene.
Niarbyl, en kyststripe mot Irskesjøen med utsikt mot Calf of Man og enkelte dager med klar sikt også fjellene i Irland. Et besøkssenter ligger ved stedet.
The Sound and the Calf of Man, sundet (the Sound) og naturreservatet Calf of Man, Mans sørligste øy.
Upper Ballaharry, Lance Usshers minnesmerke ved Ballaharry er betydelig innlandseiendom, og utgangspunkt for turstier for de østlige toppene av fjellene Greeba Mountain og Slieau Ruy. Det best bevarte tidlig kristne kapellet, Keeill Vreeshey, ligger i samme område.
Raad ny Foillan, mansk for «Måkens veg», er den lengste fotsti på Man på rundt 152 km og går i sirkel til og fra Millennium-broen ved Douglas’ havn.


== Eksterne lenker ==
Manx National Heritage, «Mansk nasjonale arv»
The Friends of Manx National Heritage, venner av Manx National Heritage